Ai
5 di Jugn i citadins di 34 comuns de Comunitât Autonome Basche –
32 inte provincie di Gipuzkoa, un in Bizkaia e un in Araba – a son
stâts clamâts a partecipâ aes primis consultazions popolârs su la
indipendence. Svilupadis sul model catalan, lis votazions a son
stadis metudis in pîts dal coletîf Gure
Esku Dago fûr dai canâi istituzionâi,
in maniere di evitâ lis proibizions metudis de legjislazion
spagnole. I citadins a jerin clamâts a rispuindi a di une domande
une vore semplice, o sei: “Vuelistu jessi citadin/e di un stât
basc indipendent?” Cundut che no jere une consultazion uficiâl e
che organizazion e partecipazion a vevin une fonde volontarie, la
medie dai votants e je stade tor dal 30% cun pontis che in cualchi
comun a àn passât il 60%. La grande maiorance dai votants, o sei
plui dal 90%, si è declarade a pro di un stât basc indipendent. Une
vore sodisfats i organizadôrs de iniziative che a viodin chestis
consultazions tant che il prin pas par svilupâ une mobilitazion
indipendentiste trasversâl che e cjapi dentri dut il Paîs Basc.
Font:
Naiz:,
05-06/06/16
kac_Latn fur_Latn vec_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fra_Latn eus_Latn unk